Qirg‘iziston prezidenti Almazbek Atamboyev Milliy energetika xolding kompaniyasi raisi Oybek Kaliyev bilan uchrashuvda mamlakatdagi energetika loyihalarni o‘z vaqtida va sifatli amalga oshirish bo‘yicha qator ko‘rsatmalar berdi. Bu haqda Qirg‘iziston prezidenti devonining axborot siyosati bo‘yicha bo‘limi xabar qilgan. Davlat rahbariga mamlakat energetika tizimining isitish mavsumiga tayyorgarligi bo‘yicha o‘tkazilayotgan kompleks ishlar haqida ma’lumot berilgan. Oybek Kaliyevning prezidentga ma’lum qilishicha, Bishkek shahridagi issiqlik elektr markazini ishga tushirish mo‘ljallanmoqda. U energoobekt quvvati va mahalliy ko‘mir bilan ishlashda samaradorlikni oshiradi. Shuningdek, u Toktogul GESidagi rekonstruksiya bo‘yicha ishlar qanday ketayotgani haqida ham aytib o‘tgan.